Zmluva o dielo
uzavretá podľa § 536 a nasl. zákona č. 513/1990 Zb. Obchodný zákonník v znení neskorších predpisov (ďalej len ako „ObZ“) (ďalej len ako „Zmluva“ v príslušnom gramatickom tvare)

Objednávateľ:	Georgica, s.r.o.
Sídlo:	Hlavná ul. 641/36, 986 01 Fiľakovo
Zapísaný v:	Obchodnom registri Okresného súdu Banská Bystrica, Oddiel Sro, Vložka 8857/S
Štatutárny orgán:	Ladislav Tóth, konateľ
IČO:	36622800
DIČ:	2021773699
IČ DPH:	SK2021773699
Bankové spojenie:	UniCredit Bank
Číslo účtu IBAN:	SK65 1111 0000 0013 6671 0028
Kontaktná osoba:	Ladislav Tóth, konateľ
Telefón a email:	0918 429 836, ladislav.toth@georgica.sk
 (ďalej len ako „Objednávateľ” v príslušnom gramatickom tvare)
a
Zhotoviteľ:	
Sídlo:	
Zapísaný v:	
Štatutárny orgán:	
IČO:	
DIČ:	
IČ DPH:	
Bankové spojenie:	
Číslo účtu IBAN:	
Kontaktná osoba:	
Telefón a email:	
(ďalej len ako „Zhotoviteľ” v príslušnom gramatickom tvare)
(Objednávateľ a Zhotoviteľ spolu ďalej len ako „Zmluvné strany” v príslušnom gramatickom tvare a samostatne len ako „Zmluvná strana“ v príslušnom gramatickom tvare)

Preambula
Táto Zmluva sa uzatvára ako výsledok zadávania zákazky podľa  Usmernenia Pôdohospodárskej platobnej agentúry č. 8/2017 k obstarávaniu tovarov, stavebných prác a služieb financovaných z PRV SR 2014 – 2020, aktualizácia č. 4 (ďalej len ako „Usmernenia“).  Predmet zákazky bude financovaný z prostriedkov štátneho rozpočtu Slovenskej republiky, z prostriedkov EÚ – PRV SR 2014 – 2020, z vlastných zdrojov objednávateľa
Zmluvné strany berú na vedomie, že Objednávateľ podľa § 11 odsek 1 ZoVO nesmie uzavrieť zmluvu, koncesnú zmluvu alebo rámcovú dohodu s uchádzačom, ktorý má povinnosť zapisovať sa do registra partnerov verejného sektora a nie je zapísaný v registri partnerov verejného sektora alebo ktorého subdodávatelia, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.
Zhotoviteľ prehlasuje, že je a počas celého trvania Zmluvy ostane zapísaný v registri partnerov verejného sektora v zmysle § 11 ZoVO.
Zhotoviteľ sa zaväzuje zabezpečiť, aby každý jeho subdodávateľ, ktorý sa podieľa na plnení Zmluvy a má povinnosť zapisovať sa do registra partnerov verejného sektora, bol počas celého trvania Zmluvy zapísaný v registri partnerov verejného sektora v zmysle § 3 zákona č. 315/2016 Z. z. o registri partnerov verejného sektora a o zmene a doplnení niektorých zákonov, ak sa na neho povinnosť zápisu vzťahuje.

Predmet Zmluvy
1. Predmetom tejto Zmluvy je vymedzenie právnych vzťahov medzi Zmluvnými stranami a úprava vybraných práv a povinností Zmluvných strán v súvislosti s dielom podľa tejto Zmluvy, najmä, nie však výlučne, zhotovenie a odovzdanie diela podľa tejto Zmluvy a zaplatenie ceny za dielo podľa tejto Zmluvy.
2. Tie práva a povinnosti Zmluvných strán, ktoré nie sú touto Zmluvou výslovne upravené sa spravujú všeobecne záväznými právnymi predpismi na území Slovenskej republiky, najmä, nie však výlučne ObZ.
3. Zhotoviteľ sa zaväzuje na základe tejto zmluvy zhotoviť pre objednávateľa dielo „Realizácia/Výsadba orechového sadu“ (ďalej len „dielo“).

Miesto, termín a vykonanie Diela
1. Pre účely tejto Zmluvy sa dielom rozumie príprava pozemkov uvedených v odseku 3. tohto článku na výsadbu, dodanie výsadbového materiálu a výsadba drevín na pozemkoch uvedených v odseku 3. tohto článku (ďalej len ako „Dielo“ v príslušnom gramatickom tvare).
2. Zhotoviteľ sa zaväzuje vykonať pre Objednávateľa Dielo, ktorého podrobná špecifikácia je uvedená v Prílohe č. 1 „Opis predmetu zákazky“ tejto Zmluvy.
3. Miestom plnenia predmetu tejto Zmluvy sú pozemky vo vlastníctve a správe Objednávateľa, a to v rozsahu vyznačenom v Prílohe č. 2 „Mapový podklad s vyznačením územia“ tejto Zmluvy. (ďalej len „pozemky“). Výmera pozemku 50,39 ha. Zhotoviteľ pozná a berie na vedomie stav pozemkov. 
4. Objednávateľ sa zaväzuje riadne a včas vykonané Dielo od Zhotoviteľa prevziať a zaplatiť Zhotoviteľovi dohodnutú odmenu vo výške a spôsobom uvedenými v článku III tejto Zmluvy.
5. Výsadba drevín podľa tejto Zmluvy sa musí ukončiť najneskôr do 31.12.2023 – 1. etapa výsadba min. 80% plochy najneskôr do 30.04.2023, 2. etapa výsadba zvyšnej plochy, resp. 20% do 31.12.2023.
6. Zhotoviteľ sa zaväzuje, že všetky práce na Diele vykoná v súlade s platnou legislatívou, predpismi a rozhodnutiami týkajúcimi sa prác v čase ich realizácie, najmä, ale nie výlučne so zákonom č. 543/2002 Z. z. o ochrane prírody a krajiny v znení neskorších predpisov (ďalej len „zákon o ochrane prírody a krajiny“), zákonom č. 79/2015 Z. z. o odpadoch a o zmene a doplnení niektorých zákonov v znení neskorších predpisov (ďalej len „zákon o odpadoch“), STN 83 7010 Ochrana prírody – Ošetrovanie, udržiavanie a ochrana stromovej vegetácie, STN 83 7015 Technológia vegetačných úprav v krajine – Práca s pôdou, STN 83 7016 Technológia vegetačných úprav v krajine – Rastliny a ich výsadba, Arboristickým štandardom 4 - výsadba stromov a krov a ostatnými všeobecne záväznými platnými právnymi predpismi a technickými normami platnými v Slovenskej republike, ktoré súvisia s predmetom tejto Zmluvy.
7. Zhotoviteľ zaistí, aby nedochádzalo k úniku ropných produktov z jeho vozidiel a mechanizácie a aby nedochádzalo k znečisťovaniu susedných komunikácií. Znečistenie spôsobené zhotoviteľom bude likvidovať zhotoviteľ na vlastné náklady

Odmena a platobné podmienky
1. Zmluvné strany sa dohodli, že Objednávateľ je povinný zaplatiť Zhotoviteľovi odmenu za riadne a včas vykonané Dielo (ďalej len ako „Odmena“ v príslušnom gramatickom tvare) vo výške:
celková cena bez DPH	XXX XXX,00 EUR
výška DPH 	XXX XXX,00 EUR
celková cena s DPH 	XXX XXX,00 EUR
2. Výška Odmeny je stanovená v zmysle § 3 zákona č. 18/1996 Z. z. o cenách v znení neskorších predpisov v súlade s vyhláškou MF SR č. 87/1996 Z. z., ktorou sa vykonáva zákon o cenách v znení neskorších predpisov a predstavuje odplatu za splnenie všetkých zmluvných záväzkov Zhotoviteľa vyplývajúcich zo Zmluvy a zahŕňa všetky náklady a výdavky Zhotoviteľa na splnenie Zmluvy, t.j. na riadne a včasné zhotovenie a odovzdanie Diela, vrátane nevyhnutných úkonov, potrebného materiálu, náradia, mechanizmov, zdroja elektrickej energie a vody, zavlažovacieho zariadenia, personálnych nákladov, nákladov na subdodávky, dopravy a pod. ako aj primeraného zisku. Podrobná špecifikácia ceny Diela (položkový rozpočet) tvorí Prílohu č. 3 tejto Zmluvy Návrh na plnenie kritérií.
3. Zmluvné strany sa dohodli, že zálohové platby Objednávateľ Zhotoviteľovi poskytne najviac do výšky 15% z celkovej ceny diela na základe vystavenej zálohovej faktúry. Výška poskytnutej zálohy sa odpočíta od prvej riadnej vystavenej faktúry za ukončenú časť celku, časť diela.
4. Podkladom pre úhradu Odmeny alebo jej časti je faktúra vystavená Zhotoviteľom po vzniku nároku Zhotoviteľa na zaplatenie Odmeny alebo jej ukončenej časti diela podľa tohto článku a doručená Objednávateľovi na adresu jeho sídla uvedenú v záhlaví tejto Zmluvy. Výška poskytnutej zálohy v zmysle bodu 3 tohto článku sa odpočíta od prvej vystavenej faktúry. Ďalšie zálohy sa neposkytnú. 
5. Faktúru je Zhotoviteľ oprávnený vystaviť po doručení preberacieho protokolu v zmysle článku IV odsek 5 tejto Zmluvy.
6. Splatnosť faktúry je 60 dní odo dňa jej preukázateľného doručenia do sídla Objednávateľa. Povinnou prílohou faktúry je podpísaný preberací protokol.
7. Faktúra musí spĺňať všetky náležitosti podľa zákona č. 222/2004 Z. z o dani z pridanej hodnoty v znení neskorších predpisov. Faktúry musia obsahovať aj nasledovné údaje: názov zákazky Realizácia/Výsadba orechového sadu. Ak faktúra nebude obsahovať správne údaje, Objednávateľ je oprávnený takúto faktúru vrátiť Zhotoviteľovi spolu s označením nedostatkov, pre ktoré bola vrátená.
8. Objednávateľ si splní svoj záväzok zaplatiť cenu bankovým prevodom fakturovanej sumy v prospech účtu Zhotoviteľa, ktorý je uvedený v Zmluve. Za deň zaplatenia fakturovanej sumy sa pre účely tejto Zmluvy považuje deň odpísania peňažnej sumy z účtu Objednávateľa na účet Zhotoviteľa.

Preberacie konanie
1. Zhotoviteľ je povinný odovzdať Dielo alebo jeho ucelenú časť Objednávateľovi riadne a včas, tzn. bez vád a v lehote podľa tejto Zmluvy. Dielo nevykazuje vady ak kvalitatívne a kvantitatívne zodpovedá požiadavkám podľa tejto Zmluve a zároveň je v súlade so všeobecne záväznými právnymi predpismi.
2. Zhotoviteľ odovzdá ucelenú časť Diela formou spoločnej fyzickej obhliadky a predložením preberacieho protokolu Objednávateľovi.
3. Dňom odovzdania ucelenej časti Diela podľa článku II odsek 7 tejto Zmluvy začína preberacie konanie.
4. Preberacie konanie trvá najviac 14 dní od odovzdania preberanej ucelenej časti Diela. Počas preberacieho konania je Objednávateľ povinný skontrolovať preberanú ucelenú časť Diela a je oprávnený oznámiť Zhotoviteľovi skutočnosť, že preberaná ucelená časť Diela ma zjavné vady.
5. V prípade, že preberaná ucelená časť Diela má zjavné vady, Zhotoviteľ je povinný ich odstrániť a preberanú ucelenú časť Diela bez vád Objednávateľovi odovzdať v primeranej lehote poskytnutej Objednávateľom na odstránenie týchto vád, čím začína nové preberacie konanie.
6. Ak odovzdaná preberaná ucelená časť Diela nemá zjavné vady, Objednávateľ doručí bez zbytočného odkladu Zhotoviteľovi podpísaný preberací protokol, ktorý je podkladom na vystavenie faktúry a zároveň dňom jeho podpísania prechádza vlastnícke právo k preberanej ucelenej časti Diela na Objednávateľa.

Vlastnícke právo a nebezpečenstvo škody
1. Zhotovené Dielo je vlastníctvom Zhotoviteľa až do dňa doručenia preberacieho protokolu podľa článku IV odsek 5 tejto Zmluvy.
2. Zmluvné strany sa dohodli, že vlastnícke právo k Dielu a nebezpečenstvo škody na Diele prechádza zo Zhotoviteľa na Objednávateľa dňom doručenia preberacieho protokolu podľa článku IV odsek 5 tejto Zmluvy. 

Zodpovednosť za škodu
1. Zhotoviteľ nesie nebezpečenstvo škody na diele až do chvíle, keď ho objednávateľ prevezme odovzdávacím protokolom. Objednávateľ sa stáva vlastníkom diela dňom zabudovania materiálov do diela a uhradením ceny za takto zabudované materiály, sadenice, pričom obidve podmienky musia byť splnené kumulatívne.
2. Pokiaľ zhotoviteľ spôsobí svojou činnosťou na diele škodu objednávateľovi, tretím osobám alebo ostatným účastníkom uskutočnenia diela, je povinný ju v plnej výške nahradiť.

Ďalšie práva a povinnosti Zmluvných strán
1. Zhotoviteľ je pri plnení svojich povinností podľa tejto Zmluvy viazaný pokynmi Objednávateľa, ktoré vyplývajú z tejto Zmluvy, najmä, nie však výlučne, z podrobnej špecifikácie Diela, ktorá je obsiahnuté v Prílohe č. 1 Opis predmetu zákazky tejto Zmluvy a jej podkladov.
2. Zhotoviteľ je povinný plniť si svoje povinnosti s primeranou starostlivosťou. Zhotoviteľ je pri zhotovení Diela povinný dodržiavať všeobecne záväzné právne predpisy Slovenskej republiky, všeobecne záväzné nariadenia, platné technické normy, bezpečnostné, hygienické a ďalšie všeobecne záväzné právne predpisy, ktoré súvisia s činnosťou pri zhotovení Diela. Ďalej sa Zhotoviteľ zaväzuje rešpektovať všetky povolenia týkajúce sa Diela a všetky rozhodnutia a stanoviská orgánov a dotknutých subjektov.
3. Zhotoviteľ sa zaväzuje kedykoľvek počas účinnosti tejto Zmluvy strpieť prítomnosť zodpovedného zástupcu alebo iného povereného zamestnanca Objednávateľa, ktorý môže kontrolovať výkon Diela a v prípade potreby môže upozorniť Zhotoviteľa na vadné plnenie a/alebo plnenie zastaviť a požadovať aj okamžitú nápravu, ak môže náprava predísť hroziacej škode.
4. Zhotoviteľ vyhlasuje, že sa v plnom rozsahu oboznámil s charakterom a rozsahom Diela v zmysle podmienok stanovených Objednávateľom a sú mu známe všetky technické, kvalitatívne a iné podmienky zhotovenia Diela. Zhotoviteľ vyhlasuje, že disponuje všetkými potrebnými odbornými znalosťami, právomocami, skúsenosťami a kompetenciami k tomu, aby uzavrel túto Zmluvu a splnil svoje záväzky z nej vyplývajúce, ako aj dostatočnými technickými, technologickými a personálnymi kapacitami potrebnými k riadnemu zhotoveniu Diela. Zhotoviteľ je zodpovedný za to, že práceneschopnosť, dovolenky a iná absencia personálu Zhotoviteľa alebo subdodávateľa neovplyvnia plnenie povinností Zhotoviteľa podľa tejto Zmluvy a nebudú sa považovať za zásah vyššej moci (vis maior).
5. Zhotoviteľ je povinný dodržiavať opatrenia na ochranu majetku Objednávateľa a tretích osôb.
6. Zhotoviteľ je povinný dodržiavať všetky aplikovateľné pracovnoprávne predpisy v oblasti nelegálneho zamestnávania (ďalej len ako „Pracovnoprávne predpisy“ v príslušnom gramatickom tvare), predovšetkým zákon č. 311/2001 Z. z. Zákonníka práce v znení neskorších predpisov a zákon č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov.
7. Zhotoviteľ vyhlasuje, že si je plne vedomý všetkých povinností, ktoré pre neho z Pracovnoprávnych predpisov vyplývajú a zaväzuje sa ich dodržiavať počas celej doby platnosti tejto Zmluvy.
8. Zhotoviteľ sa zaväzuje najmä zamestnávať zamestnancov legálne a neporušovať tak zákaz nelegálneho zamestnávania upravený v Pracovnoprávnych predpisoch.
9. V prípade, ak Zhotoviteľovi vznikne povinnosť registrácie v zmysle ust. zákona č. 315/2016 Z. z. o registri partnerov verejného sektora a o zmene a doplnení niektorých zákonov, je ten povinný vznik tejto povinnosti oznámiť písomne Objednávateľovi a zároveň zdokladovať splnenie povinnosti registrácie. Povinnosť podľa predchádzajúcej vety platí primerane aj pre všetkých subdodávateľov Zhotoviteľa, prostredníctvom ktorých Zhotoviteľ zhotovuje Dielo.

Subdodávatelia
1. Ak bude Zhotoviteľ zabezpečovať plnenie predmetu zmluvy prostredníctvom subdodávateľov, zodpovedá za plnenie tak, akoby plnil on sám. Zhotoviteľ zodpovedá za odbornú starostlivosť pri výbere subdodávateľa a je povinný zabezpečiť, že subdodávatelia budú viazaní ustanoveniami tejto Zmluvy v rovnakom rozsahu ako Zhotoviteľ.
2. Zhotoviteľ je povinný v súlade s § 41 odsek 3 ZoVO najneskôr v čase uzavretia tejto Zmluvy uviesť údaje o všetkých známych subdodávateľoch a údaje o osobe oprávnenej konať za každého subdodávateľa. Zoznam subdodávateľov tvorí Prílohu č. 4 Zoznam subdodávateľov Zmluvy.
3. V prípade zmeny subdodávateľa je Zhotoviteľ povinný túto zmenu Objednávateľovi bezodkladne oznámiť, najneskôr v lehote do 3, slovom troch, pracovných dní a uviesť o ňom všetky údaje v zmysle Prílohy č. 4 tejto Zmluvy. Zmenou subdodávateľa nie je dotknutá zodpovednosť Zhotoviteľa za plnenie povinností podľa tejto Zmluvy. Zhotoviteľ je oprávnený plniť povinnosti podľa tejto Zmluvy alebo jej časť ním navrhnutým novým subdodávateľom, ak ho Objednávateľ písomne oznámil.
4. Zhotoviteľ berie na vedomie, že každý subdodávateľ, ktorý sa podieľa na plnení predmetu Zmluvy musí spĺňať podmienku uvedenú v § 11.
5. Zhotoviteľ berie na vedomie, že právoplatné rozhodnutie o vyčiarknutí Zhotoviteľa, prípadne jeho subdodávateľa z registra partnerov verejného sektora alebo uložený zákaz účasti Zhotoviteľa, prípadne jeho subdodávateľov vo verejnom obstarávaní podľa §182 odsek 3 písm. b) a g) ZoVO, zakladá dôvod na ukončenie tejto Zmluvy odstúpením od Zmluvy v zmysle § 15 odsek 1 zák. č. 315/2016 Z. z. o registri partnerov verejného sektora a o zmene a doplnení niektorých zákonov.

Zodpovednosť za vady
1. Zhotoviteľ zodpovedá za to, že Dielo nemá v čase jeho odovzdania a prevzatia a počas záručnej doby žiadne vady.
2. Objednávateľ je v záručnej dobe oprávnený nárokovať si písomne na adrese sídla zhotoviteľa bezplatné odstránenie vád, za ktoré zodpovedá zhotoviteľ.
3. Zhotoviteľ je povinný pristúpiť k odstráneniu reklamovaných vád:
a. do 24 hod. u vád brániacich prevádzke diela, alebo ohrozujúcich jeho bezpečnosť
b. do 3 dní u vád ostatných
4. Zhotoviteľ sa zaväzuje odstrániť reklamované vady v lehote do 14 dní odo dňa prijatia reklamácie, pokiaľ sa zmluvné strany nedohodnú inak a pokiaľ je to v tejto lehote technicky možné. O potrebe dlhšej lehoty ako aj o dôvodoch predĺženia tejto lehoty je povinný Zhotoviteľ informovať písomne Objednávateľa, pričom si zmluvné strany dohodnú iný vyhovujúci termín.
5. Pokiaľ zhotoviteľ nepristúpi k odstráneniu vád v dohodnutom termíne a pokiaľ nebude dohodnutý iný postup písomnou formou, má objednávateľ právo zaistiť odstránenie vád inou formou podľa vlastného výberu, prípadne vlastnými silami, na náklady zhotoviteľa.

Sankcie
1. Zmluvné strany sa dohodli na nasledujúcich sankciách:
a. [bookmark: _Hlk536289390]V prípade, že zhotoviteľ nesplní termín uvedený v článku IV. v bode 1 tejto zmluvy, uhradí objednávateľovi za každý deň nesplneného termínu (omeškania) zmluvnú pokutu vo výške 0,1 % z celkovej ceny diela bez DPH. 
b. Pokiaľ zhotoviteľ neodstráni drobné vady, vyšpecifikované pri odovzdávaní diela v dohodnutých termínoch uvedených v odovzdávacom protokole, uhradí objednávateľovi za každý deň omeškania zmluvnú pokutu vo výške 100 EUR.
2. Ak vznikne jednej zo zmluvných strán podľa tejto zmluvy preukázateľný a oprávnený nárok na finančné plnenie pre druhú stranu, je možné o túto čiastku znížiť vlastné plnenie svojich finančných záväzkov podľa tejto zmluvy pre druhú stranu.
3. Uhradením zmluvných pokút nie je dotknutý nárok poškodenej strany na náhradu škody vrátane ušlého zisku.

Vyššia moc (vis maior), nepriaznivý poveternostný vplyv a mimoriadna udalosť
1. Objednávateľ a Zhotoviteľ nie sú povinní plniť povinnosti podľa tejto Zmluvy počas trvania okolností, ktoré vznikli nezávisle od vôle Zmluvných strán a ktoré vylučujú ich zodpovednosť podľa § 374 ObZ, za ktoré sa považuje napr. úradný zákaz obchodovať s určitými výrobkami v prípade epidémie, prírodnej udalosti, občianskej vojny, blokády, uloženia sankcií OSN (vis maior).
2. V prípade, ak okolnosti uvedené v odseku 1 tohto článku nastanú, Zhotoviteľ je oprávnený posunúť termín dodania Diela a Objednávateľ je oprávnený predĺžiť termín splatnosti faktúry o dobu trvania týchto okolnosti.
3. Ak okolnosti vylučujúce zodpovednosť (vis maior) trvajú dlhšie ako 6 mesiacov, každá Zmluvná strana je oprávnená jednostranne odstúpiť od tejto Zmluvy.
4. Zmluvné strany sa dohodli, že nepriaznivý poveternostný vplyv sa posudzuje individuálne v závislosti od plnenia predmetu Zmluvy a možnosti plniť vzhľadom na stav počasia, najmä:
a. keď priemerná denná teplota dosiahne hodnotu nižšiu ako - 5°C, pričom pod priemernou dennou teplotou sa rozumie priemer teplôt nameraných v jeden deň o 7.00 a 16.00 hodine alebo nočná teplota klesne pod -7°C.
b. pokiaľ rýchlosť vetra presiahne hranicu 11 m/s a to po dobu dlhšiu ako 4 hodiny
c. pretrvávajúce dažde.
5. V prípade, ak v dôsledku nepriaznivého počasia je možné plniť, ale len za sťažených podmienok, časovo náročnejším a finančne nákladnejším spôsobom s rizikom vzniku škody a/alebo vadného plnenia, má sa za to, že poveternostné vplyvy sú nepriaznivé. Zhotoviteľ je povinný upozorniť na skutočnosť podľa predchádzajúcej vety Objednávateľa v súlade s článkom II odsek 8 tejto Zmluvy.
6. Za mimoriadnu udalosť sa považuje živelná pohroma alebo iná udalosť bezprostredne ohrozujúca život, zdravie, majetok alebo životné prostredie, napr. požiar, povodeň.

Záverečné ustanovenia
a. Táto Zmluva je vyhotovená v 4, slovom štyroch, originálnych vyhotoveniach, z ktorých 2, slovom dve, sú určené pre Objednávateľa a 2, slovom dve, pre Zhotoviteľa.
b. Meniť alebo dopĺňať ustanovenia tejto Zmluvy je možné len na základe dohody Zmluvných strán formou písomných číslovaných dodatkov k tejto Zmluve, podpísaných oprávnenými zástupcami Zmluvných strán v súlade s § 18 ZoVO.
c. Ak sa niektoré ustanovenie tejto Zmluvy stane neplatným či neúčinným, nedotýka sa to ostatných ustanovení tejto Zmluvy, ktoré zostávajú platné a účinné. Zmluvné strany sa v tomto prípade zaväzujú bezodkladne písomným dodatkom nahradiť neplatné alebo neúčinné ustanovenie novým ustanovením, ktoré zodpovedá pôvodne zamýšľanému účelu neplatného alebo neúčinného ustanoveniu a účelu tejto Zmluvy. Do doby uzavretia písomného dodatku platí zodpovedajúca úprava všeobecne záväzných právnych predpisov.
d. Právne vzťahy medzi Zmluvnými stranami sa riadia podmienkami a dojednaniami upravenými v tejto Zmluve a v podmienkach vyhláseného verejného obstarávania, ako aj príslušnými ustanoveniami ObZ a ostatných všeobecne záväzných právnych predpisov platných a účinných v SR.
e. V prípade rozporu medzi ustanoveniami textu tejto Zmluvy a ustanoveniami akejkoľvek prílohy tejto Zmluvy majú vždy prednosť ustanovenia textu Zmluvy.
2. Táto zmluva nadobudne platnosť po jej podpise oprávnenými zástupcami oboch zmluvných strán . 
3. Táto zmluva nadobúda účinnosť dňom vystavením záväznej písomnej objednávky objednávateľa zhotoviteľovi.
4. Oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči zhotoviteľovi kontrolu/audit obchodných dokumentov a vecnú kontrolu v súvislosti s realizáciou zákazky a zhotoviteľ je povinný poskytnúť súčinnosť v plnej miere. Uvedenú povinnosť musia obsahovať aj zmluvy so subdodávateľmi zazmluvneného víťazného uchádzača.
5. Zmluvné strany vyhlasujú, že si Zmluvu riadne prečítali, jej obsahu porozumeli, uzatvárajú ju slobodne, nie v tiesni ani za nápadne nevýhodných podmienok, a na znak súhlasu s jej obsahom ju vlastnoručne podpisujú.
6. Neoddeliteľnou súčasťou tejto Zmluvy sú:
a. Príloha č. 1: Opis predmetu zákazky
b. Príloha č. 2: Mapový podklad s vyznačením územia
c. Príloha č. 3: Návrh na plnenie kritérií
d. Príloha č. 4: Zoznam subdodávateľov
	Objednávateľ
	Zhotoviteľ

	V                               dňa      
	V                               dňa      

	


......................................................
	


......................................................

	Georgica, s.r.o.
	Zhotoviteľ

	Ladislav Tóth
konateľ
	Meno Priezvisko
funkcia

Príloha č. 1: Opis predmetu zákazky

	P.č.
	Názov položky 
	 Opis položky
	Množstvo/ 1ha
	 Jednotka
	Množstvo 1ha * 50,39 ha

	1
	Maštaľný hnoj bez dopravy
	Zrelý, min ročný, skladovaný podľa noriem, typ: kravský, konský, ovčí
	25
	t
	1 274

	2
	Doprava hnoja 10 t z 25 km
	Doprava vrátane nakládky a vykládky. Vykládkou sa rozumie aj rozmiestňovanie hnoja na ploche určenej pre výsadbu
	10
	t
	127

	3
	Mletý vápenec 3/ha bez dopravy
	Mletý vápenec, registrované ako hnojivo na UKSUP-e, obsah uhličitanov min 90%
	3
	t
	153

	4
	Doprava vápenca 10 t z 50 km
	Doprava vrátane nakládky a vykládky. Vykládkou sa rozumie aj rozmiestňovanie hnoja na ploche určenej pre výsadbu
	10
	ks
	15

	5
	Superfosfát  trojitý a urea 46%
	Množstvom sa rozumie 100 kg superfosfátu trojitého a močoviny 46%-nej 100 kg/ha
	0,2
	t
	10

	6
	Štepený orech všetkých odrôd (hybridné M-Botermo, Bonifac, M-Kései)
	Jednoročné-len kontajnerové, dvojročné-voľnokoreňové alebo kontajnerové, platným rastlinným pasom vystaveným podľa smerníc EU a nariadenia vlády. Výška štepencov: kontajnerové  20 -100 cm, voľnokoreňové od  50-200 cm, min objem kontajnera 3l, max počet rezných rán na voľnokereňových výpestkov je 4 ks, materiál nemôže ukazovať symptómy-rany po Infekcii Xanthomonas juglandis resp Gnomónia leptostyla, korunový systém: špičiak (hrotiak), jedince s bočnými výhonkami neakceptovaná, dodanie v olistenom stave
právo prehliadky ponúkaných stromov, právo kontroly (vzorky) kvality, 
	285
	ks
	14 518

	7
	Doprava  štepencov
	Doprava vrátane nakládky a vykládky. 
	1
	ks
	1 

	8
	Oporná týč 240 cm s dopravou
	Robustný bambusový kôl s parametrami: dĺžka: 240 cm, polomer: 30-36 mm
	285
	ks
	14 518

	9
	Umelohmotné puzdro s dopravou vrátane rozmiestnenia a fixácie v teréne
	Hrúbka min 2mm, dĺžka 1m, tvar: trojuholník alebo štvorec so stranami min 15 cm, chránička (puzdro) musí mať systém na fixácie kolov s hrúbkou 30-36 mm
	285
	ks
	14 518

	10
	Geodetické rozmeranie pozemkov a pozície stromov
	Vymeranie pozemkov na 50X50 m plochy s teodolitom a vyznačenie presnej pozície štepencov s tyčou v počte podľa položky č. 6.
	18
	h
	917

	11
	Rozmetanie maštaľného hnoja
	20% maštaľného hnoja a 20% ostatných živín (položka č. 5) sa ručne aplikuje (rozsype) do každej vyhĺbenej jamy (hniezdo), vrátane logistiky v teréne
	5
	h
	255

	12
	Rozmetanie živín ručne
	
	6
	h
	306

	13
	Diskovanie plochy
	1. diskovanie pred prípravou terénu (odstránenie predošlej vegetácie), 2. diskovanie po výsadbe dvakrát medzi stromkami (zrovnanie terénu po výsadbového zaťaženia)
	4
	h
	204

	14
	Rozmetanie vápenca
	Rozmetanie vápenca s rozmetadlom, v prípade vlhkosti nad 20%, ručne z traktorového návesu
	3
	h
	153

	15
	Vyhĺbenie jám so žeriavom 1,5X1,5X1,2 m
	Parametre jám min 1,5X1,5X1,2 m. Pri výkope: horná úrodná vrstva (50 cm)  sa uloží separátne od zvyšku, položka obsahuje aj zahŕňanie jám po aplikácií oživenia hniezda (položka č.12) v množstve 80% vykopanej hmoty s spôsobom, že separátne uložená horná vrstva sa uloží na dno jám a zvyšok do hornej časti
	285
	ks
	14 518

	16
	Výsadba stromov ručná
	Rozmiestnenie štepencov na určenú pozíciu podľa odrôd, samotná výsadba a zahrnenie zvyšku zeminy hniezda (20%) ručne, rozmiestnenie bambusových kolov a umelohmotnej chráničky na presné pozície stromkov, fixácie kolov do hĺbky min 50 cm, fixácia chráničiek ku kolom, umiestnenie vrstvy ochrannej fólie na dno chráničky na obmedzenie zaburinenia vnútra chráničky, posyp dna chráničky a okolo nej mulčovacou kôrou
	285
	ks
	14 518

	17
	Ručná závlaha (2X40 l/strom)
	Ručná závlaha s cisterien menej ako 2m3 (eliminácia zaťazenie-zahustenie pôdy) min množstvo 40l/kmeň, logistiku závlahovej vody na terén si zabezpečuje dodávateľ
	285
	ks
	14 518

	18
	Ošetrenie koreňového systému ( Orezanie, dezinfekcia, IBA, mycorhizza)
	Správne odstránenie rezných rán mechanicky, následná dezinfekcia meďnatými a systematickými fungicídmi, aplikácia IBA pre podporu rastu koreňového systému, mikorrizhácia koreňového systému
	285
	ks
	14 518

Príloha č. 2: Mapový podklad s vyznačením územia

Príloha č. 3: Návrh na plnenie kritérií


	P.č.
	Názov položky 
	Množstvo/ 1ha
	 Jednotka
	Množstvo 1ha * 50,39 ha
	Jednotková cena bez DPH (€)
	Cena spolu bez DPH (€)

	1
	Maštaľný hnoj bez dopravy
	25
	t
	1 274
	
	

	2
	Doprava hnoja 10 t z 25 km
	10
	t
	127
	
	

	3
	Mletý vápenec 3/ha bez dopravy
	3
	t
	153
	
	

	4
	Doprava vápenca 10 t z 50 km
	10
	ks
	15
	
	

	5
	Superfosfát  trojitý a urea 46%
	0,2
	t
	10
	
	

	6
	Štepený orech všetkých odrôd (hybridné M-Botermo, Bonifac, M-Kései)
	285
	ks
	14 518
	
	

	7
	Doprava  štepencov
	1
	ks
	1 
	
	

	8
	Oporná týč 240 cm s dopravou
	285
	ks
	14 518
	
	

	9
	Umelohmotné puzdro s dopravou vrátane rozmiestnenia a fixácie v teréne
	285
	ks
	14 518
	
	

	10
	Geodetické rozmeranie pozemkov a pozície stromov
	18
	h
	917
	
	

	11
	Rozmetanie maštaľného hnoja
	5
	h
	255
	
	

	12
	Rozmetanie živín ručne
	6
	h
	306
	
	

	13
	Diskovanie plochy
	4
	h
	204
	
	

	14
	Rozmetanie vápenca
	3
	h
	153
	
	

	15
	Vyhĺbenie jám so žeriavom 1,5X1,5X1,2 m
	285
	ks
	14 518
	
	

	16
	Výsadba stromov ručná
	285
	ks
	14 518
	
	

	17
	Ručná závlaha (2X40 l/strom)
	285
	ks
	14 518
	
	

	18
	Ošetrenie koreňového systému ( Orezanie, dezinfekcia, IBA, mycorhizza)
	285
	ks
	14 518
	
	

	
	Cena celkom bez DPH (€)
	

	
	DPH 
	

	
	Cena celkom vrátane DPH (€)

Príloha č. 4: Zoznam subdodávateľov

V zmysle § 2 ods. 5 písm. e) zákona o verejnom obstarávaní je subdodávateľom hospodársky subjekt, ktorý uzavrie alebo uzavrel s úspešným uchádzačom písomnú odplatnú zmluvu na plnenie určitej časti zákazky. Subdodávateľ znamená fyzickú alebo právnickú osobu, ktorá na základe zmluvy s úspešným uchádzačom bude realizovať pre uchádzača určité služby v zmysle predmetu zákazky. Percentuálny podiel ich služieb je z celkovej ceny diela s DPH. Uchádzač uvedie za subdodávateľa : názov alebo obchodné meno, sídlo alebo miesto podnikania, štát, IČO; a v predmete subdodávky rámcový popis rozsahu služby, ktorú bude vykonávať.

	P.č.
	Subdodávateľ
Meno /priezvisko
Adresa sídla/trvalého pobytu
	IČO/rodné číslo
	Hodnota plnenia vyjadrená v percentách (%) k ponukovej cene
	Osoba oprávnená konať za subdodávateľa (meno a priezvisko, funkcia)
	Predmet subdodávky


	
	
	
	
	
	

	
	
	
	
	
	




	Zhotoviteľ

	V                               dňa      

	


......................................................

	Meno Priezvisko

	funkcia

